Finneas O’Connell

Finneas Baird O'Connell (ada 30 Julai 1997), tau dikelala enggau nama FINNEAS, nya siku penyanyi, penulis lagu, pengeluar rikod, enggau pelakun Amerika. Penerima mayuh macham puji, iya udah nulis sereta ngasilka muzik ungkup mayuh macham artis, kelebih agi menyadi indu iya ke biak, Billie Eilish. Iya udah menang 10 Anugerah Grammy entara 18 penyampau nominasyen, nyengkaum nominasyen ungkup kategori Big Four. Iya udah nempa sejarah nyadi pelakun pemadu biak menang gelar Pengeluar Taun, kategori Ukai Klasik. Ketegal pengawa iya enggau Billie Eilish, iya udah menang Rikod Taun bejurut dua kali, Album Taun, Lagu Taun, Album Vokal Pop Pemadu Manah, enggau Album Diinjinir Pemadu Manah, Ukai Klasik. Iya mega kala dichalunka nyadi Artis Baru Pemadu Manah ketegal pengawa solo iya.  Lagu sida "No Time to Die" ari filem ke sama nama, udah ngebulihka iya siti Academy Award, siti Golden Globe enggau Grammy ke bukai. Dua taun sepengudah iya, kena lagu sida "What Was I Made For?", sida menang Grammy Award for Song of the Year, beseretai enggau Academy Award for Best Original Song enggau Golden Globe for Best Original Song. Sida nyadi pemenang ke biak Academy Awards

 Kereban sanding 

Kategori:Muzik
Kategori:Pengada 1997